ΚΑΝΟΝΙΣΜΟΣ (ΕΚ) αριθ. 1241/95 ΤΗΣ ΕΠΙΤΡΟΠΗΣ της 31ης Μαΐου 1995 για τη μείωση των τιμών βάσεως και αγοράς όσον αφορά τα κουνουπίδια, τα ροδάκινα, τα νεκταρίνια και τα λεμόνια για τον Ιούνιο 1995, μετά από την υπέρβαση του κατωφλίου παρεμβάσεως που καθορίστηκε για την περίοδο εμπορίας 1994/95

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 997/95 της Επιτροπής (2), και ιδίως το άρθρο 16β παράγραφος 4,

Εκτιμώντας:

ότι, με τον κανονισμό (ΕΚ) αριθ. 1146/94 της Επιτροπής (3), τα κατώφλια παρεμβάσεως για την περίοδο εμπορίας 1994/95 έχουν καθοριστεί σε 64 300 τόνους για τα κουνουπίδια, 303 600 τόνους για τα ροδάκινα, 83 100 τόνους για τα νεκταρίνια και 363 000 τόνους για τα λεμόνια 7 ότι, βάσει του άρθρου 16α παράγραφος 1 του κανονισμού (ΕΟΚ) αριθ. 1035/72, του άρθρου 2 παράγραφος 1 του κανονισμού (ΕΟΚ) αριθ. 2240/88 του Συμβουλίου της 19ης Ιουλίου 1988 για τον καθορισμό, όσον αφορά τα ροδάκινα, τα λεμόνια και τα πορτοκάλια, των κανόνων εφαρμογής του άρθρου 16β του κανονισμού (ΕΟΚ) αριθ. 1035/72 περί κοινής οργανώσεως στον τομέα των οπωροκηπευτικών (4), όπως τροποποιήθηκε τελευταία από τον κανονισμό (ΕΟΚ) αριθ. 1623/91 (5), και του άρθρου 2 παράγραφος 2 και 3 του κανονισμού (ΕΟΚ) αριθ. 1121/89 του Συμβουλίου της 27ης Απριλίου 1989 για την καθιέρωση κατωφλίου παρεμβάσεως για τα μήλα και τα κουνουπίδια (6), όπως τροποποιήθηκε τελευταία από τον κανονισμό (ΕΟΚ) αριθ. 1745/92 (7), εάν, κατά τη διάρκεια μιάς περιόδου εμπορίας, τα ληφθέντα μέτρα παρεμβάσεως για τα κουνουπίδια, τα ροδάκινα, τα νεκταρίνια και τα λεμόνια αφορούν ποσότητες που υπερβαίνουν τα κατώφλια παρεμβάσεως που έχουν καθοριστεί για τα προϊόντα αυτά και για την περίοδο αυτή, οι τιμές βάσεως και αγοράς που έχουν καθοριστεί για τα προϊόντα αυτά και για την επόμενη περίοδο μειώνονται κατά 1 % ανά μερίδα υπερβάσεως κατά 20 000 τόνους για τα κουνουπίδια, κατά 23 000 τόνους για τα ροδάκινα, κατά 3 000 τόνους για τα νεκταρίνια και κατά 11 200 τόνους για τα λεμόνια 7 ότι, σύμφωνα με πληροφορίες που απέστειλαν τα κράτη μέλη, τα μέτρα παρεμβάσεως που ελήφθησαν στην Κοινότητα για την περίοδο εμπορίας 1994/95 αφορούσαν 170 676 τόνους για τα κουνουπίδια, 798 916 τόνους για τα ροδάκινα, 191 523 τόνους για τα νεκταρίνια και 479 001 τόνους για τα λεμόνια 7 ότι διαπιστώθηκε από την Επιτροπή υπέρβαση κατά 106 376 τόνους για τα κουνουπίδια, κατά 495 316 τόνους για τα ροδάκινα, κατά 108 423 τόνους για τα νεκταρίνια και κατά 116 001 τόνους για τα λεμόνια των κατωφλίων παρεμβάσεως που καθορίστηκαν για την περίοδο αυτή 7 ότι από τα ανωτέρω απορρέει ότι οι τιμές βάσεως και αγοράς για τα κουνουπίδια, για τα ροδάκινα, τα νεκταρίνια και τα λεμόνια που καθορίστηκαν από τον κανονισμό (ΕΚ) αριθ. 1225/95 του Συμβουλίου (8), για την περίοδο εμπορίας 1995/96, πρέπει να μειωθούν κατά 5 % για τα κουνουπίδια, κατά 20 % για τα ροδάκινα, κατά 20 % για τα νεκταρίνια και κατά 10 % για τα λεμόνια 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι τιμές βάσεως και αγοράς για τα κουνουπίδια, τα ροδάκινα, τα νεκταρίνια και τα λεμόνια για την περίοδο από 1 έως 30 Ιουνίου 1995 που καθορίστηκαν από τον κανονισμό (ΕΚ) αριθ. 1225/95, μειώνονται κατά 5 % για τα κουνουπίδια, κατά 20 % για τα ροδάκινα, κατά 20 % για τα νεκταρίνια και κατά 10 % για τα λεμόνια και καθορίζονται ως εξής:

(σε Ecu/100 kg) >ΘΕΣΗ ΠΗΝΑΚΑ>

Οι τιμές αυτές αναφέρονται αντιστοίχως:

- σε κουνουπίδια «με φύλλα κομμένα σε στεφάνη» της ποιοτικής κατηγορίας Ι, που παρουσιάζονται σε συσκευασία,

- σε ροδάκινα των ποικιλιών Amsden, Cardinal, Charles Ingouf, Dixired, Jeronimo J.H. Hale, Merril Gemfree, Michelini, Red Haven, San Lorenzo, Springcrest και Springtime, της ποιοτικής κατηγορίας Ι, διαμετρήματος 61 έως 67 χιλιοστών, που παρουσιάζονται σε συσκευασία,

- σε νεκταρίνια των ποικιλιών Armking, Crimsongold, Early sun grand, Fantasia, Independence, May grand, Nectared, Snow Queen και Stark red gold, ποιοτικής κατηγορίας Ι, διαμετρήματος 61 έως 67 χιλιοστών, που παρουσιάζονται σε συσκευασία,

- σε λεμόνια της ποιοτικής κατηγορίας Ι, διαμετρήματος 53 έως 62 χιλιοστών, που παρουσιάζονται σε συσκευασία.

Στις τιμές αυτές δεν περιλαμβάνεται η επίπτωση του κόστους της συσκευασίας με την οποία παρουσιάζεται το προϊόν.

Άρθρο 2

Ο παρών κανονισμός αρχίζει να ισχύει την 1η Ιουνίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 31 Μαΐου 1995.

Για την Επιτροπή Franz FISCHLER Μέλος της Επιτροπής